EkBass/fiwiki-20250220-pages-articles huggingface dataset:
¡Uno!

¡Uno! on Green Dayn yhdeksäs studioalbumi, joka julkaistiin 25. syyskuuta 2012. Se on ensimmäinen kolmen albumin trilogiasta (¡Uno! ¡Dos! ¡Tré!), jotka julkaistiin 21. syyskuuta 2012,http://www.jtrecording.com/2012/05/055-green- day-announce-uno-dos-tre/ Green Day aloitti uuden materiaalin nauhoittamisen ystävänpäivänä 14. helmikuuta 2012. Ensimmäinen single "Oh Love" julkaistiin 16. heinäkuuta 2012. Albumista on tehty traileri YouTubeen, jossa näkyy albumin kansi. Albumin kappalelista julkaistiin 26. kesäkuuta 2012. ==Tausta ja nauhoitus== Billie Joe Armstrong kertoi virallisella Twitter-profiilillaan, että bändi alkoi nauhoittaa uutta albumia 14.2.2012. 11.4.2012 bändi kertoi nauhoittavansa kolmen albumin trilogian (¡Uno! ¡Dos! ¡Tré!). Jokaisessa kappaleessa on voimaa ja energiaa ja se tuo Green Dayn suositulle tasolle. Albumien tuottajana toimii bändin pitkäaikainen tuottaja Rob Cavallo, joka on tuottanut Dookien, Insomniacin, Nimrodin ja American Idiotin. ==Musiikki== Kun Billie Joe Armstrongia haastateltiin Rolling Stonessa, Armstrong totesi että heidän uusi albumi olisi erilainen kuin American Idiot ja 21st Century Breakdown. Olisi enemmän poppia AC/DCn ja aiemman Beatlesin väliltä. Hän myös lisäsi, että muutama kappale albumilta kuulostaisi garage rockilta ja tanssimusiikilta. Armstrongin mukaan kappale nimeltään "Kill the DJ" olisi lähellä "Straight-up tanssimusiikkia" ja "four-on-the-floor rhythmiä", jota bändi ei ole koskaan tehnyt ennen. 25.6.2012 bändi kertoi, että albumin ensimmäinen single "Oh Love" julkaistaan 16.7.2012 ==Kappaleet== == Kokoonpano == * Billie Joe Armstrong – laulu, kitara * Mike Dirnt – basso, taustalaulu * Tré Cool – rummut, taustalaulu === Vierailevat muusikot === * Jason White – kitara * Rob Cavallo – koskettimet, tuottaja == Arviot == * Allmusic: Allmusic review * Entertainment Weekly: BEntertainment Weekly * Kaaoszine: 7/10 * Metacritic: 67/100Metacritic * Soundi: == Lähteet == Luokka:Green Dayn albumit Luokka:Vuoden 2012 albumit Luokka:Rob Cavallon tuottamat albumit
Viktor Turin

Viktor Aleksandrovitš Turin (, 1895 Pietari, Venäjä – 15. toukokuuta 1945 Moskova, Neuvostoliitto) oli venäläinen käsikirjoittaja ja elokuvaohjaaja. Turin muistetaan parhaiten dokumenttielokuvastaan Turksib (1929). == Elämä == Turin opiskeli teatteria synnyinkaupungissaan Pietarissa, mutta muutti vuonna 1912 sukulaistensa luokse Yhdysvaltain Bostoniin, jossa hän opiskeli maineikkaassa Massachusetts Institute of Technologyssa (MIT) vuosina 1913-1916. Opiskelujen päätyttyä Turin siirtyi länsirannikolle Hollywoodin ja työskenteli viiden vuoden ajan elokuva-alalla, muun muassa näyttelijänä ja käsikirjoittajana. Vuonna 1922 Turin palasi synnyinmaahansa, joka oli muuttunut Tsaarin Venäjästä Neuvostoliitoksi. Saman vuonna syntyi esikoisohjaus Lozungi Oktjabrja, joka oli dokumentti. 1920-1930-luvuilla Turin ohjasi myös näytelmäelokuvia, mutta jälkimaailma muistaa hänet dokumenttielokuvasta Turksib (1929), joka kuvaa todistusvoimaisesti Turkestanin ja Siperian välisen rautatien rakentamista. Turin ohjasi vielä vuonna 1938 näytelmäelokuvan Baku, joka kertoo Bakun työläisten osallistumisesta vuoden 1905 vallankumoukseen. Viimeiset vuotensa toisen maailmansodan aikana Turin toimi Sojuzintorgkinon neuvonantajana. == Vaikutus == Turinin ohjaama Turksib huomattiin nopeasti myös lännessä. Taidokas elokuva vaikutti vahvasti jo 1930-luvulla muun muassa brittiläisiin dokumenttiohjaajiin. == Lähteet == Luokka:Neuvostoliittolaiset elokuvaohjaajat Luokka:Vuonna 1895 syntyneet Luokka:Vuonna 1945 kuolleet Luokka:Dokumentaristit
Felipe Benito Condurú Pacheco

Felipe Benito Condurú Pacheco (18. heinäkuuta 1892 São Bento – 1. lokakuuta 1972) oli brasilialainen roomalaiskatolinen piispa. Hänet vihittiin papiksi 21. marraskuuta 1915 ja nimitettiin Ilhéusin hiippakunnan johtoon 19. huhtikuuta 1941. Piispaksi konsekroinnin suoritti 6. heinäkuuta Benedetto Aloisi Masella, jota avustivat Carlos Carmelo de Vasconcelos Motta ja Francisco de Assis Pires.Catholic-Hierarchy.org: Bishop Felipe Benito Condurú Pacheco Condurú Pacheco sai 7. helmikuuta 1946 nimityksen Parnaíban piispaksi, jona hän toimi, kunnes erosi tehtävistään 17. tammikuuta 1959. Eroamispäivänään hän sai nimityksen Decorianan titulaaripiispaksi, joka hän oli, kunnes kuoli 80-vuotiaana syksyllä 1972. == Lähteet == Luokka:Brasilialaiset papit Luokka:Katoliset piispat Luokka:Vuonna 1892 syntyneet Luokka:Vuonna 1972 kuolleet
Piráti Chomutov

Piráti Chomutov on vuonna 1945 perustettu tšekkiläinen jääkiekkojoukkue Tšekin tasavallan Chomutovista. Joukkue pelaa Tšekin kolmanneksi korkeimmalla sarjatasolla 2. česká hokejová ligassa. Sen kotihalli on SD Aréna, jonka kapasiteetti on 5250 katsojaa. Joukkue aloitti toimintansa 1945, ja jo kaudelle 1950–1951 joukkue onnistui nousemaan Tšekkoslovakian pääsarjatasolle, jossa se pelasi aina kaudelle 1963–1964 asti. Seuraavan kerran joukkue onnistui nousemaan pääsarjaan kaudeksi 1967–1968, mutta putosi saman tien. Saman kohtalon joukkue koki kaudella 1973–1974. Kauden 1983–1984 päätteeksi joukkue tippui Tšekkoslovakian toiseksi korkeimmalta sarjatasolta kolmannelle. Joukkue onnistui nousemaan takaisin toiseksi korkeimmalle tasolle ostettuaan paikan kaudelle 1997–1998. Tuosta kaudesta lähtien joukkue pelasi kyseisessä sarjassa, kunnes kauden 2011–2012 päätteeksi onnistui nousemaan Tšekin O2 Extraligaan. Kauden 2013-2014 päätteeksi joukkue putosi jälleen Tšekin toiseksi korkeimmalle sarjatasolle 1. Národní Hokejová Ligaan == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka Richard Běhula L 2025 Zlín, Tšekki Pavel Jekel L 2026 Brno, Tšekki Michael Petrásek L Try-out Ústí nad Labem, Tšekkoslovakia Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka Jakub Březák L 2025 Most, Tšekki Filip Eliáš L 2026 Praha, Tšekki Martin Haš R Laina Praha, Tšekki Radek Havel L 2025 Chomutov, Tšekki Tadeáš Hejda L Laina Praha, Tšekki Vojtěch Husinecký R 2026 Chomutov, Tšekki Patrik Kadeřávek L 2025 Praha, Tšekki Štěpán Němec R 2026 Chomutov, Tšekki Vít Seemann L 2025 Most, Tšekki Petr Ulrych L 2026 Liberec, Tšekkoslovakia Jakub Váchal L 2025 Plzeň, Tšekki Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka Daniel Badinka L H Juniori Chomutov, Tšekki Marek Berka L LH 2025 Most, Tšekki Cole Coskey R OLH 2026 Zion, Illinois, Yhdysvallat Petr Eret L H 2026 Plzeň, Tšekki Jiří Fronk R OLH / KH 2027 Louny, Tšekki Darek Hejcman R KH / OLH 2026 Chomutov, Tšekki Viktor Hübl L KH 2025 Chomutov, Tšekkoslovakia Tomáš Koblížek L LH 2025 Kadaň, Tšekki Zdeněk Král L OLH Try-out Kolín, Tšekki František Lukeš R LH 2025 Kadaň, Tšekkoslovakia František Mála R H 2025 Matěj Maštalířský L LH Laina Domažlice, Tšekki Dominik Sklenář L VLH 2026 Praha, Tšekki Tadeáš Svoboda R H 2025 Martin Tůma R OLH 2025 Teplice, Tšekki Tomáš Vildumetz L KH / OLH Karlovy Vary, Tšekki Stanislav Vrhel L KH 2025 Chomutov, Tšekki ===Joukkueenjohto=== * Päävalmentaja: Kamil Koláček * Apuvalmentaja: Marco Vrba ==Aiheesta muualla== * Kotisivut Luokka:Tšekkiläiset jääkiekkoseurat Luokka:Vuonna 1945 perustetut urheiluseurat Luokka:Ústín lääni
Knattspyrnufélag Reykjavíkur

Knattspyrnufélag Reykjavíkur (lyh. KR Reykjavík) on islantilainen urheiluseura, jonka jalkapallojoukkue pelaa maansa pääsarjassa Úrvalsdeildissa. Vuonna 1899 perustettu seura on Islannin vanhin ja menestynein. Jalkapallossa KR voitti heti ensimmäisen Islannin-mestaruuden, josta pelattiin ensimmäisen kerran vuonna 1912. Kaiken kaikkiaan seura on voittanut 27 mestaruutta, joista viimeisin on vuodelta 2019. Seuran koripallojoukkue on voittanut Islannin-mestaruuden 14 kertaa sekä cup- mestaruuden kaksitoista kertaa. == Lähteet == ==Aiheesta muualla== *KR Reykjavíkin verkkosivut Luokka:Islantilaiset jalkapalloseurat Luokka:Islantilaiset koripalloseurat Luokka:Reykjavíkin urheilu Luokka:Vuonna 1899 perustetut urheiluseurat
Rodney Dangerfield

Rodney Dangerfield (alkuperäinen nimi Jacob Rodney Cohen, 22. marraskuuta 1921 New York, Yhdysvallat – 5. lokakuuta 2004 Los Angeles, Yhdysvallat) oli yhdysvaltalainen koomikko ja näyttelijä. Hänet tunnetaan erityisesti tavaramerkkilauseestaan ”I don't get no respect” (”Minua ei yhtään arvosteta”), jonka itseään väheksymisen teeman ympärille hänen komediansa yleensä rakentui. ==Lapsuus== Dangerfieldin alkuperäinen nimi oli Jacob Cohen. Hän syntyi New Yorkin Long Islandilla juutalaiseen perheeseen ja vietti lapsuutensa Queensin kaupunginosassa. Hänen suhteensa vanhempiinsa oli etäinen. Kun vanhemmat erosivat, Jacob jäi asumaan äitinsä kanssa. Dangerfield sanoo tunteneensa nuorena alemmuutta ja hakeneensa hyväksyntää kaveripiirissä olemalla hauska. ==Ura== Dangerfield aloitti stand up -koomikon uransa 19-vuotiaana muutettuaan ensin nimekseen Jack Roy, mutta ei saavuttanut mainittavaa menestystä. Mentyään 27-vuotiaana naimisiin hän lopetti esiintymisen 15 vuodeksi pystyäkseen elättämään perheensä. 42-vuotiaana hän palasi komedian pariin taiteilijanimellä Rodney Dangerfield ja alkoi saavuttaa menestystä. Dangerfield esiintyi useasti The Ed Sullivan Show’ssa ja etenkin The Tonight Show’ssa. Keskeinen seikka hänen menestyksessään oli hänen keksimänsä lentävä lause ”I don't get no respect”. Sen avulla hän loi itselleen imagon, johon kuulijat voivat samastua. Dangerfieldin ensimmäinen elokuvarooli oli vuonna 1971 elokuvassa The Projectionist. Hänen tunnetuin elokuvansa on Latvasta laho (1980), jossa näyttelivät myös Chevy Chase, Ted Knight ja Bill Murray. Elokuvamenestyksestään huolimatta hän nautti kuitenkin aina eniten stand up -komedian tekemisestä, koska vain sen kautta hän sai välittömän kontaktin yleisöön. Dangerfield sai vuonna 1980 parhaan komediaäänitteen Grammy-palkinnon levystä No Respect. Hän julkaisi vuonna 2004 omaelämäkerran It's Not Easy Bein' Me: A Lifetime of No Respect but Plenty of Sex and Drugs ja jatkoi aktiivista ja menestyksekästä esiintymistä kuolemaansa asti. ==Yksityiselämä== Dangerfield oli kahdesti naimisissa, ja hänellä on yksi tytär ja yksi poika. Hän kuoli vuonna 2004 Los Angelesissa sydänleikkauksen komplikaatioihin. ==Lähteet== ==Aiheesta muualla== * Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Grammy-palkinnon saajat Luokka:Vuonna 1921 syntyneet Luokka:Vuonna 2004 kuolleet
Liitopuku

Liitopuku on puku, jota käytetään laskuvarjo- ja BASE-hypyissä. Liitopuku antaa hyppääjälle mahdollisuuden pitkään vaakalentoon hypyn aikana. Puvun avulla taitava lentäjä pystyy säätelemään nopeuttaan huomattavasti. Liitopuvussa käden ja kyljen sekä jalkojen välissä on tunnelirakenteiset ”siivet”, jotka kehittävät nostovoimaa. Siivet matkivat rakenteeltaan laskuvarjoa. Ensimmäiset liitopuvut kehitettiin 1930-luvulla. 1960-luvulla maailmaa kiersivät ns. Bird-manit, jotka järjestivät näytöksiä. Tuolloin puvun käyttö oli vaarallisempaa, sillä 75 hyppääjästä, jotka käyttivät kyseistä pukua, 72 kuoli. Näytökset olivatkin suosittuja luultavasti juuri tästä vaarallisesta luonteestaan. Ilmailuliitto edellyttää liitopuvun käyttäjältä C-lisenssiä laskuvarjohypyssä, joka tarkoittaa vähintään 200 hyppyä sekä SIL ry:n (Suomen ilmailuliitto ry) tai liitopukuvalmistajan hyväksymän liitopukukouluttajan suorittamaa koulutusta, jonka hyppääjä on suorittanut. Suositellaan, että liitopuvun käyttäjän tulee olla kokenut ja harjaantunut hyppääjä, sillä kuolemaan johtaneita turmia liitopuvun kanssa tapahtuu nykypäivinäkin. Taitavana ja kokeneena laskuvarjo- ja BASE-hyppääjänä tunnettu australialainen Dwain Weston kuoli vuonna 2003, ja yhdeksi syyksi luettiin hänen kokemattomuutensa liitopuvun käytössä. Ranskalainen Patrick de Gayardon, jolla oli mittavaa kokemusta liitopuvulla hyppäämisestä, kuoli vuonna 1998 hypätessään liitopuvulla, kylläkin testitilanteessa. == Lähteet == *Liitohyppyopas == Aiheesta muualla == *Jeb Corliss *Dwane Westonin kuolemaan johtanut turma liitopuvussa *Jeb Corliss lentää liitopuvulla *Jeb Corliss Table mountain crash Luokka:Laskuvarjohyppy Luokka:Aerodynamiikka
Austin Rivers

Austin James Rivers (s. 1. elokuuta 1992 Santa Monica, Kalifornia) on yhdysvaltalainen koripalloilija, pelipaikaltaan heittävä takamies. Hän pelaa NBA-seura Houston Rocketsissa. Hänet varattiin kymmenentenä pelaajana NBA:n varaustilaisuuden 2012 ensimmäisellä kierroksella. Ennen ammattilaisuraansa Rivers pelasi neljä kautta (2007–2011) floridalaisen Winter Park High Schoolin joukkueessa ja yhden kauden (2011–2012) pohjoiscarolinalaisen Duken yliopiston joukkueessa. Vuonna 2012 alkaneella ammattilaisurallaan Rivers on edustanut New Orleans Hornetsia, joka vaihtoi nimensä New Orleans Pelicansiksi, tammikuusta 2015 Los Angeles Clippersiä sekä kesästä 2018 alkaen Washington Wizardsia. Joulukuussa 2018 hän siirtyi Phoenix Sunsiin mutta ei pelannut siellä otteluakaan vaan esiintyi seuraavaksi Houston Rocketsissa, jonka kanssa hän teki sopimuksen jouluaattona 2018. Riversin isä, Doc Rivers, on entinen ammattilaiskoripalloilija ja NBA-seura Los Angeles Clippersin päävalmentaja. Tammikuussa 2015 Austin Riversistä tuli ensimmäinen isänsä valmentamassa joukkueessa pelannut NBA-pelaaja. == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1992 syntyneet Luokka:Elävät henkilöt
Harrison Barnes

Harrison Bryce Jordan Barnes (s. 30. toukokuuta 1992 Ames, Iowa) on yhdysvaltalainen koripalloilija, pelipaikaltaan pieni laitahyökkääjä. Barnes pelasi yliopistokoripalloa Pohjois-Carolinan yliopiston joukkueessa ja edusti tämän jälkeen neljän kauden ajan NBA-joukkue Golden State Warriorsia. Heinäkuussa 2016 hän siirtyi Dallas Mavericksiinhttp://www.mavs.com/mavs-sign- harrison-barnes-to-offer-sheet/ ja helmikuussa 2019 Sacramento Kingsiin. Barnes oli yksi 14:stä NBA:n vuoden 2012 varaustilaisuuteen paikan päälle kutsutusta pelaajasta. Golden State Warriors varasi hänet ensimmäisen kierroksen seitsemännellä varausvuorolla. Barnes voitti Warriorsissa NBA:n mestaruuden vuonna 2015. Kesäkuussa 2016 Barnes valittiin Yhdysvaltain olympiajoukkueeseen Rio de Janeiroon.http://www.usab.com/news- events/news/2016/06/2016-moly-team-announced.aspx Yhdysvallat voitti Riossa olympiakultaa. Barnes on toisen Warriorsissa samaan aikaan pelanneen pelaajan Andre Iguodalan tavoin absolutisti eli ei käytä lainkaan alkoholia. Barnes teki elämänsä siihen mennessä ainoan poikkeuksen periaatteeseensa vuoden 2015 mestaruusjuhlissa.http://www.si.com/extra-mustard/2015/06/17/nba-finals- warriors-harrison-barnes-champagne-alcohol == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1992 syntyneet Luokka:Elävät henkilöt
Sera Gamble

Sera Gamble (s. 20. syyskuuta 1983) on yhdysvaltalainen televisiokäsikirjoittaja ja -tuottaja, joka tunnetaan parhaiten televisiosarjan Supernatural tuottajana. Gamble toimi sarjan pyörittäjänä sen kuudennen ja seitsemännen tuotantokauden ajan. ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Vuonna 1983 syntyneet Luokka:Elävät henkilöt
Thomas Robinson

Thomas Earl Robinson (s. 17. maaliskuuta 1991 Washington, D.C.) on yhdysvaltalainen koripalloilija, pelipaikaltaan pieni laitahyökkääjä. Hän pelaa tällä hetkellä NBA-liigan Houston Rocketsissa. Robinson oli vuoden 2012 NBA:n varaustilaisuuden viides varaus. ==NBA-ura== Yliopistokoripalloa Kansasin yliopiston joukkueessa pelannut Robinson oli yksi neljästätoista vuoden 2012 varaustilaisuuteen NBA:n paikan päälle kutsumasta pelaajasta. Sacramento Kings varasi hänet tilaisuuden ensimmäisellä kierroksella, viidentenä pelaajana. Helmikuussa 2013 Robinson siirtyi kesken tulokaskautensa Houston Rocketsiin pelaajakaupassa, jossa Rockets sai hänen lisäkseen Francisco Garcían sekä Tyler Honeycuttin ja jossa Kingsiin siirtyivät Cole Aldrich, Toney Douglas sekä Patrick Patterson. Robinson oli ehtinyt pelata Kingsissä 51 ottelua keskiarvoin 4,8 pistettä ja 4,7 levypalloa per ottelu. == Lähteet == Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
Tyler Zeller

Tyler Paul Zeller (s. 17. tammikuuta 1990 Visalia, Kalifornia) on yhdysvaltalainen koripalloilija, pelipaikaltaan pieni laitahyökkääjä. Hän on edustanut NBA-liigassa Cleveland Cavaliersia 2012–2014, Boston Celticsia 2014–2017, Brooklyn Netsiä 2017–2018 sekä Milwaukee Bucksia vuonna 2018. Zellerin veljet, Cody Zeller ja Luke Zeller ovat myös koripalloilijoita. Veljeksistä nuorin, Cody, varattiin neljäntenä vuoden 2013 NBA:n varaustilaisuudessa. == Ura == Yliopistokoripalloa Pohjois-Carolinan yliopiston joukkueessa pelannut Zeller oli yksi 14:stä NBA:n vuoden 2012 varaustilaisuuteen paikan päälle kutsumasta pelaajasta, yhdessä joukkuetovereidensa Harrison Barnesin ja John Hensonin kanssa. Hän varattiin tilaisuudessa 17. pelaajana. == Lähteet == Luokka:Yhdysvaltalaiset koripalloilijat Luokka:Vuonna 1990 syntyneet Luokka:Elävät henkilöt
Jared Sullinger

Jared Sullinger (s. 4. maaliskuuta 1992, Columbus, Ohio) on yhdysvaltalainen koripalloilija, pelipaikaltaan iso laitahyökkääjä. Hän on edustanut NBA-liigan Boston Celticsiä sekä Toronto Raptorsia. Ennen ammattilaisuraansa Sullinger pelasi yliopistokoripalloa Ohion valtionyliopiston joukkueessa. ==NBA:n varaustilaisuus 2012== Sullingeria pidettiin pitkään varmana kärkipään varauksena vuoden 2012 NBA:n varaustilaisuudessa. Kuitenkin ennen tilaisuutta ilmenneet selkäongelmat laskivat hänen osakkeitaan huomattavasti, eikä NBA myöskään kutsunut häntä paikan päälle 14 kärkipään pelaajan joukkoon. Sullingerin varausajankohdaksi veikattiin ennen tilaisuutta ensimmäisen kierroksen loppupäätä tai toisen kierroksen alkua. Hänet varattiin lopulta ensimmäisen kierroksen 21. pelaajana. == Lähteet == Luokka:Yhdysvaltalaiset koripalloilijat Luokka:Vuonna 1992 syntyneet Luokka:Elävät henkilöt
Bradley Beal

Bradley Emmanuel Beal (s. 28. kesäkuuta 1993, St. Louis, Missouri) on yhdysvaltalainen koripalloilija, joka edustaa NBA:ssa pelaavaa Phoenix Sunsia. Hän on pelipaikaltaan heittävä takamies. == NBA-ura == Yliopistokoripalloa Floridan yliopiston joukkueessa pelannut Beal oli yksi 14:stä vuoden 2012 varaustilaisuuteen NBA:n paikan päälle kutsumasta pelaajasta. Washington Wizards varasi hänet ensimmäisellä kierroksella, koko tilaisuuden kolmantena pelaajana. == Lähteet == Luokka:Yhdysvaltalaiset koripalloilijat Luokka:Vuonna 1993 syntyneet Luokka:Elävät henkilöt
Albrunsola

Albrunsola (, tai Bocchetta d’Arbola) on alppisola, joka yhdistää Italian ja Sveitsin. Tarkemmin sanottuna se yhdistää Sveitsin Valais’n kantonissa sijaitsevan Binnin kunnan Italian Piemontessa sijaitsevaan Bacenon kuntaan. Sen korkein kohta on 2 409 metrin korkeudessa meren pinnasta. Solassa ei ole tietä. Albrunin sola sijaitsee Lepontisilla Alpeilla Simplonsolan ja Sankt Gotthardin solan välillä. == Lähteet == ==Aiheesta muualla== * Kuvia. * Kuvia. Luokka:Sveitsin solat Luokka:Italian solat Luokka:Italian ja Sveitsin raja
HMS Drake (1901)

HMS Drake oli Britannian kuninkaallisen laivaston Drake-luokan panssariristeilijä, joka palveli ensimmäisessä maailmansodassa. == Valmistus == Alus tilattiin Pembroken telakalta, missä köli laskettiin 24. huhtikuuta 1899. Alus laskettiin vesille 5. maaliskuuta 1901 ja valmistui 13. tammikuuta 1903.Gardiner, Robert 1860–1905 s. 69 == Palvelus == Alus palveli ennen ensimmäistä maailmansotaa pääasiassa kotivesillä. Se oli Atlantin laivaston 2. risteilijälaivueen lippulaivana 1906, mistä se siirrettiin 1908 1. risteilijälaivueen lippulaivaksi. Alus siirrettiin 1910 Kotilaivaston 5. risteilijälaivueeseen. Se siirrettiin reserviin Portsmouthissa 1913, mutta alus palautettiin palvelukseen heinäkuussa 1914 testattaessa liikekannallepanoa.Gardiner, Robert 1906–1921 s. 12 Tammikuussa 1915 alus liitettiin Suuren laivaston 6. risteilijälaivueeseen, mistä se siirrettiin lokakuussa telakalle huollettavaksi. Vuodesta 1916 alkaen alus suojasi saattueita Atlantilla, mistä se siirrettiin modernisoitavaksi. Aluksen kaikki alarungon kuuden tuuman tykkien kasematit poistettiin ja sen yläkannelle sijoitettiin neljä kuuden tuuman kilvin varustettua tykkiä. Saksan keisarikunnan laivaston sukellusvene SM U-79 upotti aluksen torpedoimalla 2. lokakuuta 1917 Pohjois-Irlannin rannikolla Rathlinin saaren edustalla. Alus kulki vielä Rathlinin salmeen upoten pienin miehistötappioin. Aluksen hylyn romuttaminen alkoi 1970-luvulla. ==Lähteet== * * * === Viitteet === Luokka:Drake-luokan risteilijät Luokka:Yhdistyneen kuningaskunnan ensimmäisen maailmansodan risteilijät
HMS King Alfred (1901)

HMS King Alfred oli Britannian kuninkaallisen laivaston Drake-luokan panssariristeilijä, joka palveli ensimmäisessä maailmansodassa. == Valmistus == Alus tilattiin Vickersiltä Barrow-in-Furnessista, missä köli laskettiin 11. elokuuta 1899. Alus laskettiin vesille 28. lokakuuta 1901 ja valmistui 22. joulukuuta 1903.Gardiner, Robert 1860–1905 s. 69 == Palvelus == Alus otettiin palvelukseen tammikuussa 1906 Kiinan laivastoaseman lippulaivana, missä tehtävässä se oli vuoteen 1913, jolloin HMS Minotaur vapautti sen. Palattuaan Britteinsaarille alus siirrettiin reserviin Portsmouthissa ja se palasi palvelukseen heinäkuussa 1914 kokeiltaessa liikekannallepanoa, jolloin se sijoitettiin 6. risteilijälaivueeseen. Alus siirrettiin Suuren laivaston 9. risteilijälaivueeseen lokakuussa 1915.Gardiner, Robert 1906–1921 s. 12 Vuonna 1917 alus suojasi Atlantin saattueita ja tammikuussa alus yhdessä sisaraluksensa HMS Leviathanin kanssa suojasi Yhdysvaltain joukkojen kuljetuksia Eurooppaan. Sodan päätyttyä alus poistettiin palveluksesta ja se myytiin 1920 romutettavaksi. ==Lähteet== * * * === Viitteet === Luokka:Drake- luokan risteilijät Luokka:Yhdistyneen kuningaskunnan ensimmäisen maailmansodan risteilijät Luokka:Vickersin valmistamat alukset
HMS Leviathan (1901)

HMS Leviathan oli Britannian kuninkaallisen laivaston Drake-luokan panssariristeilijä, joka palveli ensimmäisessä maailmansodassa. == Valmistus == Alus tilattiin John Brown and Companyltä Clydebankistä, missä köli laskettiin 30. marraskuuta 1899. Alus laskettiin vesille 3. heinäkuuta 1901 ja valmistui 16. kesäkuuta 1903.Gardiner, Robert 1860–1905 s. 69 == Palvelus == Alus sijoitettiin palvelukseen otettaessa Kiinan laivastoasemalle, mistä se siirrettiin 1904 Välimeren laivastoon. Alus palasi Britteinsaarille vuoden 1906 lopulla, jolloin se siirrettiin telakalle modernisoitavaksi. Telakalta palattuaan 1907 alus liitettiin 7. risteilijälaivueeseen, josta se siirrettiin vuotta myöhemmin reserviin palatakseen 1909 palvelukseen 4. risteilijälaivueeseen.Gardiner, Robert 1906–1921 s. 12 Alus oli 1913 Chathamin reservissä, josta se palasi heinäkuussa 1914 liikekannallepanoa testattaessa palvelukseen liittyen 6. risteilijälaivueeseen ensimmäisen maailmansodan alkaessa. Joulukuussa alus siirrettiin 5. risteilijälaivueeseen, mistä sen vapautti HMS Defence tammikuussa 1915. Alus palasi 6. risteilijälaivueeseen. Lokakuussa 1915 alus sijoitettiin Pohjois-Amerikan ja Länsi-Intian aseman lippulaivaksi. Se palasi samaan tehtävään tammikuussa 1918, kunnes alus poistettiin palveluksesta 1919 sijoitettuna reserviin. Se myytiin 1920 romutettavaksi. ==Lähteet== * * * === Viitteet === Luokka:Drake-luokan risteilijät Luokka:Yhdistyneen kuningaskunnan ensimmäisen maailmansodan risteilijät Luokka:John Brownin valmistamat alukset
Mies kylmästä

Mies kylmästä () on John le Carrén vakoiluromaani vuodelta 1963. Teos, jolla le Carré teki kansainvälisen läpimurronTeemalauantai: John le Carré . Viitattu 29.6.2012., on kuvaus kylmän sodan aikaisista lännen vakoilumenetelmistä, jotka ovat ristiriidassa läntisten demokratiaihanteiden ja arvojen kanssaJohnson, Loch K.: Caring for le Carré . Viitattu 29.6.2012. . Teoksen on suomentanut Antti Salomaa ja suomennoksen julkaisi vuonna 1964 Weilin + Göös. Kirjan pohjalta ohjasi Martin Ritt elokuvan Vakoilija kylmästä (1965). == Katso myös == * Kaikkien aikojen 100 parasta rikosromaania == Lähteet == Luokka:Vakoiluromaanit Luokka:Brittiläiset romaanit Luokka:Vuoden 1963 kirjat
HMS Hood (1891)

HMS Hood oli Britannian kuninkaallisen laivaston Royal Sovereign -luokan toisen luokan predreadnought-taistelulaiva. Alus poikkesi muista luokkansa aluksista siten, että tykkien barbetti-tuliasemat oli korvattu tykkitornein ja aluksen vapaata korkeutta oli laskettu. == Valmistus == Alus tilattiin Chathamin telakalta ja sen köli laskettiin 17. elokuuta 1889. Alus laskettiin vesille 30. heinäkuuta 1891 ja se otettiin palvelukseen 1. kesäkuuta 1893. == Palvelus == Alus palveli Välimeren laivastossa. Aluksen neljä vesirajan yläpuolista torpedoputkea poistettiin vuonna 1903. Siitä tehtiin vastaanottoalus Queenstowniin vuonna 1910, jolloin sen kuuden tuuman tykit poistettiin. Alus siirrettiin maalilaivaksi vuonna 1911 testattaessa alusten vedenalaista suojaa, kunnes se upotettiin Portlandissa sulkulaivaksi vuonna 1914. Räjähdetestien tuloksena aluksesta tuli ensimmäinen alus, johon asennettiin torpedovyö.Gardiner, Robert 1860-1905 s. 33 == Lähteet == * * * * === Viitteet === Luokka:Royal Sovereign -luokan taistelulaivat Luokka:Chathamin telakan valmistamat alukset
HMS Royal Oak (1892)

HMS Royal Oak oli Britannian kuninkaallisen laivaston Royal Sovereign -luokan toisen luokan predreadnought-taistelulaiva. == Valmistus == Alus tilattiin Laird, Son & Companyltä ja sen köli laskettiin 29. toukokuuta 1890. Alus laskettiin vesille 5. marraskuuta 1892 ja se valmistui kesäkuussa 1894.Gardiner, Robert 1860-1905 s. 32 == Palvelus == Alus myytiin romutettavaksi vuonna 1914. == Lähteet == * * * * === Viitteet === Luokka:Royal Sovereign -luokan taistelulaivat Luokka:Cammell Lairdin valmistamat alukset
HMS Resolution (1892)

HMS Resolution oli Britannian kuninkaallisen laivaston Royal Sovereign -luokan toisen luokan predreadnought-taistelulaiva. == Valmistus == Alus tilattiin Palmers Shipbuilding and Iron Companyltä Jarrowista ja sen köli laskettiin 14. kesäkuuta 1890. Alus laskettiin vesille 28. toukokuuta 1892 ja se valmistui marraskuussa 1893.Gardiner, Robert 1860-1905 s. 32 == Palvelus == Alus myytiin romutettavaksi vuonna 1914. == Lähteet == * * * * === Viitteet === Luokka:Royal Sovereign -luokan taistelulaivat Luokka:Palmersin valmistamat alukset
HMS Repulse (1892)

HMS Repulse oli Britannian kuninkaallisen laivaston Royal Sovereign -luokan toisen luokan predreadnought-taistelulaiva. == Valmistus == Alus tilattiin Pembroken telakalta ja sen köli laskettiin 1. tammikuuta 1890. Alus laskettiin vesille 27. helmikuuta 1892 ja se valmistui huhtikuussa 1894.Gardiner, Robert 1860-1905 s. 32 == Palvelus == Alus myytiin romutettavaksi vuonna 1911. == Lähteet == * * * * === Viitteet === Luokka:Royal Sovereign -luokan taistelulaivat
HMS Ramillies (1892)

HMS Ramillies oli Britannian kuninkaallisen laivaston vuonna 1892 vesillelaskettu Royal Sovereign -luokan toisen luokan predreadnought- taistelulaiva. == Valmistus == Alus tilattiin J. & G. Thomsonilta Clydebankistä ja sen köli laskettiin 11. elokuuta 1890. Alus laskettiin vesille 1. maaliskuuta 1892 ja se valmistui lokakuussa 1893.Gardiner, Robert 1860-1905 s. 32 == Palvelus == Alus myytiin romutettavaksi vuonna 1913. == Lähteet == * * * * === Viitteet === Luokka:Royal Sovereign -luokan taistelulaivat
HMS Royal Sovereign (1891)

HMS Royal Sovereign oli Britannian kuninkaallisen laivaston Royal Sovereign -luokan toisen luokan predreadnought-taistelulaiva. == Valmistus == Alus tilattiin Portsmouthin telakalta ja sen köli laskettiin 30. syyskuuta 1889. Alus laskettiin vesille 26. helmikuuta 1891 kumminaan kuningatar Viktoria. Vesille laskettaessa alus oli kuninkaallisen laivaston suurin. Alus liitettiin laivastoon 31. toukokuuta 1892.Burt, R. A. s. 188 == Palvelus == Alus liitettiin palvelukseen otettaessa Kanaalin laivastoon, jonka lippulaivana se oli joulukuuhun 1895 saakka. Alus teki vuonna 1895 laivastovierailun Kieliin. Vuonna 1897 alus siirrettiin Välimeren laivastoon, jossa se oli aina vuoteen 1902 saakka. Elokuussa 1902 Royal Sovereign oli kruunajaisten laivastokatselmuksessa Spitheadissä laivaston lippulaivana, minkä jälkeen se sijoitettiin vartiolaivaksi Portsmouthiin. Vartiolaivana alus palveli vuoteen 1905 saakka ollen 1903-1904 telakalla modernisoitavana. Se siirrettiin vuonna 1905 reserviin, missä alus oli poistolistalle sijoittamiseensa saakka vuonna 1911. Alus myytiin lokakuussa 1913 40 000 punnalla Clarkson Companylle, joka myi sen edelleen romutettavaksi Italiaan G. B. Berterellelle. == Lähteet == * * * * * === Viitteet === Luokka:Royal Sovereign -luokan taistelulaivat Luokka:Portsmouthin telakan valmistamat alukset
Whitney Cummings

Whitney Cummings (s. 4. syyskuuta 1982 Washington DC) on yhdysvaltalainen stand up -koomikko. Hänet tunnetaan parhaiten omasta sitcomistaan Whitney, sekä useista stand up -esiintymisistään etenkin Comedy Central -kanavalla. Cummingsin komedia käsittelee usein miesten ja naisten suhteita ja deittailua. ==Ura== Cummings kasvoi Washington DC:ssä ja opiskeli Pennsylvanian yliopistossa. Hän aloitti stand up -koomikon uransa vuonna 2004 ja sai pian ensimmäisen televisioroolinsa MTV:n sarjassa Punk'd. Vuonna 2008 Cummings pääsi HBO:n stand-up-ohjelmaan Down and Dirty with Jim Norton, ja vuonna 2009 hän julkaisi ensimmäisen komedialevynsä Emotional Ninja. Vuodesta 2010 lähtien Cummings on esiintynyt Comedy Centralilla omassa tunnin stand up -show’ssaan Money Shot ja esiintynyt useassa Comedy Centralin roastissa. Vuonna 2011 Cummings loi NBC:lle oman sitcominsa Whitney, jossa hän esittää myös pääosaa. Hän oli lisäksi luomassa NBC:n sitcomia Tyhjätaskut (). Vuosina 2012–2013 Cummings teki oman viikoittaista talk show’ta Love You, Mean It With Whitney Cummings E!-kanavalla. Vuonna 2024 hän on juontanut tilannekomedia Frendeistä tehtyä Fast Friends -visailuohjelmaa. ==Lähteet== == Aiheesta muualla == * Luokka:Yhdysvaltalaiset koomikot Luokka:Yhdysvaltalaiset juontajat Luokka:Vuonna 1982 syntyneet Luokka:Elävät henkilöt
SLK

SLK tarkoittaa seuraavia asioita: *Seurakuntien Lapsityön Keskus, suomalainen kirkollinen lapsi- ja perhetyön palvelu-, asiantuntija- ja yhteistyöjärjestö *Riksförbundet Sveriges lottakårer, ruotsalainen naisten vapaaehtoinen maanpuolustusjärjestö *Mercedes-Benz SLK, automalli *sallitaan luonnollinen kuolema, kuolevan henkilön tietoihin merkittävä hoitolinjaus, ks. hoitotestamentti *SLK, Stam1nan albumi.
Trafalgar-luokka (taistelulaiva)

Trafalgar-luokka oli Britannian Kuninkaallisen laivaston ironcladtaistelulaivaluokka, johon kuului kaksi 1800-luvun lopulla valmistettua alusta. Luokan alukset nimettiin Napoleonin sotien voitokkaiden Horatio Nelsonin johtamien taisteluiden mukaan. == Suunnittelu == Alukset suunnitteli William Henry White ja ne olivat Admiral- ja Victoria-luokista saatujen kokemusten mukaan paranneltuja aluksia. Niiden uppouma oli suurempi, mikä mahdollisti paremman suojan. Saman aikaisesti niissä kuitenkin pienennettiin panssaroitua aluetta, jotta keskilaivan panssarivyön paksuutta voitiin kasvattaa. Alusten apuaseiksi piti alkuperäisen suunnitelman mukaan asentaa kahdeksan viiden tuuman tykkiä, mutta ne vaihdettiin paremmin torpedoveneiden torjuntaan soveltuvaan kuuteen 4,7 tuuman pikatykkiin. Apuaseiden vaihto kasvatti uppoumaa 60 tonnilla, minkä syynä oli lähinnä kasvanut ammustarve. Muutokset johtivat lopulta 600 tonnin ylipainoon, mikä kasvatti syväystä jalalla. == Alukset == Trafalgar-luokan taistelulaivatGardiner, Robert 1860-1905 s. 31 Nimi Telakka Kölinlasku Vesille Valmis Kohtalo HMS Trafalgar Portsmouthin telakka 18. tammikuuta 1886 20. syyskuuta 1887 maaliskuu 1890 myyty romutettavaksi 1911 HMS Nile Pembroken telakka 8. huhtikuuta 1886 27. maaliskuuta 1888 10. heinäkuuta 1891 myyty romutettavaksi 1912 ==Lähteet== * * * * === Viitteet === *
Karhunpesäkivi

Karhunpesäkivi on Inarin Myössäjärvellä Ivalo–Inari-maantien varrella sijaitseva suuri siirtolohkare, joka on sisältä ontto. Karhunpesäkivi on Suomen suurin tafoni, joka on syntynyt kiven sisuksen rapautuessa vähitellen veden ja lämpötilavaihteluiden vaikutuksesta. Onkalon seinämillä ja katossa on kennomaista pintaa, joka syntyy heikomman kiviaineksen rapautuessa pois vahvemman ympäriltä. Karhunpesäkiven onkalo ei siis ole nurin päin kääntynyt hiidenkirnu, kuten joissakin lähteissä väitetään. Karhunpesäkiven luokse johtaa polku ja sisällä olevaan luolaan pääsee kiven juurella olevasta aukosta. Kiven kerrotaan saaneen nimensä siitä, että lumimyrskyssä eksynyt lappalainen oli mennyt luolaan suojaan ja nukahtanut sinne. Herättyään hän huomasi, että samassa luolassa oli talviuntaan viettävä karhu. Karhu ei onneksi herännyt ja mies pääsi poistumaan luolasta myrskyn laannuttua. == Lähteet == * Juho Rahkonen: Kummia koloja Suomen Luonto, elokuu 2001. * Luolamiehen blogi 2.12.2010: Karhunpesäkivi, Inari == Aiheesta muualla == * Inarin Karhunpesäkivi Retkipaikka.fi * Aarne Laitakari : Tienviitoitta jäävät monet nähtävyyder matkamieheltä näkemättä, Suomen Kuvalehti, 27.05.1933, nro 22, s. 19, Kansalliskirjaston digitaaliset aineistot * Aarne Laitakari : Selittämätön luonnonihme. Inarin Karhunpesäkivi, Suomen Kuvalehti, 04.06.1938, nro 22, s. 27, Kansalliskirjaston digitaaliset aineistot Luokka:Inarin luonto Luokka:Suomen siirtolohkareet
Bykovo

Bykovo () on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin itäosassa 35 kilometrin päässä Pestovosta. Kylässä on reilut 400 ja kunnassa 1 100 asukasta (vuonna 2009). Bykovon kunnan pinta-ala on 288,63 neliökilometriä. Se rajoittuu pohjoisessa ja idässä Vologdan alueeseen, kaakossa Tverin alueeseen sekä etelässä ja lännessä Pestovon maalaiskuntaan. Pinta-alasta 66,7 % on metsää ja 30,3 % maatalousmaata. Seudulla virtaa Mologan sivujoki Kat. Keskuskylän lisäksi kuntaan kuuluu Pridanihan asemanseutu sekä 36 kylää: Anisimtsevo, Berjozovik, Bibikovo, Dedovo, Habtsy, Hmelevitši, Ivanikovo, Iskriha, Jelnitšnoje, Jolkino, Kadnitsa, Karpelovo, Kateševo, Knjažovo, Košeliha, Krasnaja Gorka, Kuznetsovo, Lesnaja Poljana, Malyševo, Nikulkino, Niva, Novoje Ramenje, Petrovskoje, Pirovo, Ploskoje, Podkolotikovo, Pogorelovo, Pridaniha, Šaimy, Staroje Ramenje, Stroitel, Tokarjovo, Vasilkovo, Voskresenskoje, Vysokije ja Znamenskoje. Bykovon jälkeen suurimmat kylät ovat noin 150 hengen Pogorelovo ja sadan asukkaan Karpelovo. Viidessä kylässä ei ole lainkaan vakituista asutusta. Kylistä on linja-autoyhteydet Pestovoon. Moskovan ja Pietarin välisellä ohitusradalla sijaitsee Pridanihan asema. Työvoimasta 78 % työskentelee kunnan ulkopuolella. Paikallisista elinkeinoista tärkeimmät ovat kauppa (27,6 %), maa- ja metsätalous (19,7 %) sekä terveydenhuolto ja sosiaalipalvelut (19,7 %). Kunnassa toimii kaksi maito- ja karjatilaa sekä kaksi Itämeren öljyputkijärjestelmän pumppuasemaa. Palveluihin kuuluvat Bykovon keskikoulu ja Pogorelovon alakoulu lastentarhoineen, Bykovon, Pogorelovon ja Karpelovon kulttuuritalot ja kirjastot sekä kolme postikonttoria ja lääkintäasemaa. Nähtävyyksiä ovat Jolkinon ja Karpelovon kirkot, Bykovon, Voskresenskojen, Dedovon, Zaretšjen ja Petrovskojen kartanoalueet sekä vanhat asuin- ja talousrakennukset. ==Lähteet== ==Aiheesta muualla== * Bykovon kunnan sivusto Luokka:Novgorodin alueen kylät Luokka:Pestovon piirin kunnat
Pestovon maalaiskunta

Pestovon maalaiskunta () on kunnallishallintoalue Novgorodin alueen Pestovon piirissä Venäjällä. Sen hallinnollinen keskus on Pestovon kaupungin lounaispuolella sijaitseva Russkoje Pestovon kylä. Kunnassa on 1 150 asukasta (vuonna 2009). Pestovon maalaiskunnan pinta-ala on 577,32 neliökilometriä. Se rajoittuu pohjoisessa Vologdan alueeseen, idässä Pestovon piirin Bykovon kuntaan, etelässä Tverin alueeseen sekä lännessä Vjatkan, Ohonan ja Bogoslovon kuntiin. Alueen keskellä sijaitsee Pestovon kaupunkikunta. Pinta-alasta 88,4 % on metsää ja 9,3 % maatalousmaata. Seudulla virtaa Mologajoki. Luonnonsuojelualueisiin kuuluu Ustje-Kirovskojen lähellä sijaitseva karstijärvi lähteineen. Keskuskylän lisäksi kuntaan kuuluu 29 kylää: Afimtsevo, Aleksandrovo, Borihino, Borisovo, Brevennoje, Dubrovo, Imeni Lenina, Ivanovo, Kamenka, Klimovo, Krasnaja Zarja, Ljamtsino, Matrjošino, Mirovo, Myškino, Novosjolki, Pikaliha, Pljoso, Plotnikova Gorka, Ponomarjovo, Popovo, Semytino, Staroselje, Svoboda, Timofejevo, Ustje-Kirovskoje, Vorobjovo, Votrosa ja Zarutševje. Russkoje Pestovossa asuu noin 350, Semytinossa 180 ja Afimtsevossa reilut sata asukasta. Kolmessa kylässä ei ole lainkaan vakituista asutusta. Kylistä on linja-autoyhteydet Pestovoon. Tärkeimmät elinkeinot ovat jalostus (50,4 %) sekä maa- ja metsätalous (29,3 %). Kunnassa toimii karjatiloja ja sahalaitoksia. Työvoimasta 37 % työskentelee kunnan ulkopuolella. Palveluihin kuuluvat Russkoje Pestovon ja Semytinon lastentarhat, Semytinon alakoulu, Russkoje Pestovon urheilukoulu, molempien kylien kulttuuritalot ja kirjastot, kaksi postikonttoria ja kolme lääkintäasemaa. Nähtävyyksiä ovat Borisovon muinaislinna, muinaiset hautapaikat, 1800-luvulla rakennettu Pikalihan tsasouna sekä vanhat asuin- ja talousrakennukset. ==Lähteet== ==Aiheesta muualla== * Pestovon maalaiskunnan sivusto Luokka:Novgorodin alueen kylät Luokka:Pestovon piirin kunnat
Jeff Foxworthy

thumb|200px|Jeff Foxworthy Jeffrey Marshall ”Jeff” Foxworthy (s. 6. syyskuuta 1958 Atlanta) on yhdysvaltalainen stand up -koomikko, televisioesiintyjä ja kirjailija. Foxworthy tunnetaan erityisesti maalaisjunteille naureskelevasta huumoristaan, ja hänen tavaramerkkilauseensa on "Saatat olla punaniska, jos..." ("You might be a redneck, if..."). ==Ura== Foxworty juonsi omaa The Jeff Foxworthy Show -ohjelmaansa vuosina 1995–1996 ABC-kanavalla ja 1996–1997 NBC-kanavalla. Hänen ensimmäinen komedialevynsä You Might Be a Redneck If... oli ilmestyessään kaikkien aikojen myydyin komedialevy, ja hänen huumorikirjansa ovat myyneet miljoonittain. Foxworthy kuuluu kansanomaista huumoria viljelevään Blue Collar Comedy -koomikkoryhmään, johon kuuluvat myös Bill Engvall, Larry the Cable Guy ja Ron White. 2000-luvulla Foxworthy on juontanut televisio-ohjelmaa Are You Smarter Than a 5th Grader? ja vuodesta 2012 alkaen GSN-kanavan raamattuaiheista ohjelmaa The American Bible Challenge. ==Yksityiselämä== Foxworthy on naimisissa ja hänellä on kaksi tytärtä. Hän tuki Mitt Romneyn presidenttikampanjaa vuonna 2012. ==Lähteet== ==Aiheesta muualla== * Luokka:Yhdysvaltalaiset koomikot Luokka:Yhdysvaltalaiset juontajat Luokka:Vuonna 1958 syntyneet Luokka:Elävät henkilöt
Ohona

Ohona () on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin lounaisosassa 10 kilometrin päässä Pestovosta. Kylässä on reilut 400 ja kunnassa 800 asukasta (vuonna 2009). Ohonan kunnan pinta-ala on 167,74 neliökilometriä. Se rajoittuu pohjoisessa Pestovon piirin Laptevon ja Bogoslovon kuntiin, idässä Pestovon maalaiskuntaan sekä etelässä Vjatkan ja Ustjutskojen kuntiin. Pinta-alasta 63,1 % on metsää ja 32,5 % maatalousmaata. Seudun jokia ovat Meglinka, Rydolož, Kaleševka ja Kitma. Keskuskylän lisäksi kuntaan kuuluu 19 kylää: Ammotšino, Astahino, Borisovka, Dehino, Fedovo, Finkovo, Harlamovo, Jerjomino, Jermakovo, Juhino, Komzovo, Krasnaja Gorka, Ladožka, Medvedevo, Meljostovka, Poddubje, Potšuginskoje, Ugomonovo ja Zajulino. Ohonan jälkeen toiseksi suurin kylä on yli sadan asukkaan Potšuginskoje. Neljässä kylässä ei ole lainkaan vakituista asutusta. Ohonan kautta kulkee Pestovon ja Borovitšin välinen maantie. Kylistä on linja- autoyhteydet Pestovoon, Borovitšiin ja Novgorodiin. Työvoimasta 62 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (23,2 %), opetusala (22,6 %) sekä kunnallis- ja sosiaalipalvelut (16,7 %). Kunnassa toimii kolme karja- ja maitotilaa, sahalaitos sekä kolme yksityistä puunjalostusyritystä. Palveluihin kuuluvat Ohonan keskikoulu ja Potšuginskojen alakoulu lastentarhoineen sekä molempien kylien kulttuuritalot, kirjastot, postit ja lääkintäasemat. Nähtävyyksiä ovat 1700-luvulla rakennettu Ohonan kirkko, Potšuginskojen kartanon puistoalue sekä vanhat asuin- ja talousrakennukset. ==Lähteet== ==Aiheesta muualla== * Ohonan kunnan sivusto Luokka:Novgorodin alueen kylät Luokka:Pestovon piirin kunnat
Katanpää

Katanpään linnake on Kustavin ulkosaaristoon Lypyrtin saaren Katanpään niemeen ensimmäisen maailmansodan aikana 1915–1917 rakennettu linnake, joka muodosti Pietari Suuren merilinnoitusketjun pohjoisimman osan. Lypyrtin saarella sijaitsi optinen lennättimen asema jo Krimin sodan ajoista saakka ja Katanpäätä oli käytetty sotasatamana jo Suomen sodan aikana 1808. Linnakkeen tiloissa toimi 1931–1940 vankila ja siellä tehtiin varustelutöitä sotavuosina 1939–1944. Katanpäätä pommitettiin vain kerran jatkosodan aikana. Katanpää siirtyi Merivoimilta Metsähallitukselle vuonna 1999. Saarella on kasarmirakennuksia ja puinen vesitorni sekä kaksi betonoitua tykkipatteria bunkkereineen. Pattereille johtavat mukulakivillä päällystetyt tykkitiet ja saarta suojaavan kivivallin sisäpuolella kulkee myös kivetty tie. Kasarmirakennusten julkisivut ja sisätilat ovat säilyneet lähes alkuperäisessä asussa. Saaren linnoitukset on suojeltu muinaismuistolailla. Katanpään linnake on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä. Katanpään niemi linnakkeineen on myös osa Selkämeren kansallispuistoa ja se muodostaa myös Natura 2000 -suojelualueen. == Lähteet == * * Kustavin nähtävyyksiä ===Viitteet=== == Aiheesta muualla == * Katanpää Retkipaikka.fi Luokka:Suomen rannikkolinnakkeet Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen Natura-alueet Luokka:Selkämeren kansallispuisto Luokka:Kustavi
Kaasujousi

thumb|Kaasujousi Kaasujousi on pitkänomainen jousi, jonka toiminta perustuu paineen alaiseen kaasuun, joka pyrkii liikuttamaan kaasujousen vartta kaasusäiliöstä poispäin. Tyypillinen käyttökohde kaasujouselle on henkilöauton takaluukussa oleva mekanismi, joka pitää luukun tarvittaessa ylhäällä. Luokka:Jouset
Karoliinan portaat

Karoliinan portaat on Viitasaaren Kymönkosken kylässä sijaitseva luonnonnähtävyys. Itävuoren kallioseinämässä olevat luonnon muovaamat portaat ovat saaneet nimensä kuppari ja kansanparantaja Karoliina Raatikaisen (k. 1918) mukaan. Hänen kerrotaan käyttäneen niitä kulkutienään Etelälahden takana sijainneelle savupirtilleen, jonne oli noin kilometrin matka kallion laelta. Portaiden luo johtaa polku, mutta itse kallion nousu on luvallista vain omalla vastuulla rinteen jyrkkyyden ja sortumavaaran vuoksi. == Aiheesta muualla == * Kohde-esittely Retkipaikka.fi == Lähteet == * Wiitaseuden nähtävyyksiä Luokka:Suomen luonnonnähtävyydet Luokka:Viitasaaren luonto
Teinien kivi

Teinien kivi eli Teineinkivi tai Teinikivi on Oripäässä Oripäänkankaalla vanhan Tampereentien varrella sijaitseva suuri rauhoitettu siirtolohkare. Kivi on saanut nimensä entisinä aikoina kesäisin opiskelurahoja kerjäämässä kiertäneiden teinien mukaan. Teinien kerrotaan istuneen historiallisen Huovintien vieressä olevan lohkareen päällä kalastusta matkien ja keränneen tullia ohikulkijoilta. Kivi on noin 2,5 metriä korkea. == Lähteet == Luokka:Suomen siirtolohkareet Luokka:Oripään luonto Luokka:Suomen luonnonmuistomerkit
HMS Belleisle (1876)

HMS Belleisle oli Britannian kuninkaallisen laivaston vuonna 1876 vesillelaskettu Belleisle-luokan ironclad-taistelulaiva. == Valmistus == Osmanien valtakunnan 1874 Samuda Brothersilta tilaama alus, jonka suunnitteli Ahmed Pasha. Köli laskettiin vuonna 1874 nimellä Peik-i-Sheref ja Britannian kuninkaallinen laivasto pakkolunasti aluksen 13. helmikuuta 1878 Venäjän kanssa syttyvän sodanuhan vuoksi. Alus laskettiin vesille 12. helmikuuta 1876 nimettynä HMS Belleisleksi luokiteltuna panssarikorvetiksi. Alus ei kuitenkaan kerennyt palvelukseen ennen kuin vuonna 1878 aikaa vieneiden muutostöiden vuoksi. Alus luokiteltiin myöhemmin 2. luokan taistelulaivaksi ja edelleen rannikkopanssarilaivaksi.Gardiner, Robert 1860-1905 s. 18 == Palvelus == Alus oli maalilaivana vuosina 1900-1903 ja se myytiin romutettavaksi vuonna 1904. == Lähteet == * * === Viitteet === Luokka:Belleisle-luokan taistelulaivat Luokka:Samuda Brothersin valmistamat alukset
Serafim Gomes Jardim da Silva

Serafim Gomes Jardim da Silva (7. syyskuuta 1875 Diamantina – 2. marraskuuta 1969) oli brasilialainen roomalaiskatolinen arkkipiispa. Hänet vihittiin papiksi Diamantinan hiippakuntaan 1. kesäkuuta 1901 ja nimitettiin Araçuaín hiippakunnan johtoon 12. maaliskuuta 1914. Piispaksi konsekroinnin suoritti 20. syyskuuta Joaquim Silvério de Souza, jota avustivat Lúcio Antunes de Souza ja João de Almeida Ferrão.Catholic-Hierarchy.org: Archbishop Serafim Gomes Jardim da Silva Gomes Jardim da Silva sai 26. toukokuuta 1934 nimityksen Diamantinan arkkipiispaksi, jona hän toimi, kunnes jäi eläkkeelle 28. lokakuuta 1953. Eläkkeelle jäädessään hän sai nimityksen Anasarthan titulaariarkkipiispaksi, joka hän oli kuolemaansa saakka. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1875 syntyneet Luokka:Vuonna 1969 kuolleet
HMS Duke of Edinburgh

HMS Duke of Edinburgh oli Britannian kuninkaallisen laivaston Duke of Edinburgh -luokan panssariristeilijä. == Valmistus == Alus tilattiin Pembroken telakalta, missä köli laskettiin 11. helmikuuta 1903. Alus laskettiin vesille 14. kesäkuuta 1904 ja valmistui 20. tammikuuta 1906.Gardiner, Robert 1860-1905 s. 72 == Palvelus == Alus myytiin romutettavaksi 1920. ==Lähteet== * * * === Viitteet === Luokka:Duke of Edinburgh -luokan risteilijät Luokka:Yhdistyneen kuningaskunnan ensimmäisen maailmansodan risteilijät
Francisco Ferrer

Francisco Ferrer y Guardia (; 14. tammikuuta 1859 – 13. lokakuuta 1909) oli katalonialainen vapaa-ajattelija ja anarkisti. Ferrer syntyi roomalaiskatoliseen perheeseen Alella-nimisessä pienessä kylässä lähellä Barcelonaa. Hän oli espanjalainen tasavaltalaisjohtajan Manuel Ruiz Zorrillan seuraaja, ja vuonna 1885 Ferrer joutuikin maanpakoon Pariisiin vaimonsa ja lastensa kanssa. Erottuaan vuonna 1899 hän meni pian naimisiin vauraan pariisilaisopettajan kanssa. Vuonna 1901 Ferrer palasi Espanjaan ja avasi niin sanotun nykyaikaisen koulun (Escuela Moderna). Katolisen kirkon oli vaikea hyväksyä koulun aikaan nähden radikaalia linjaa – keskiluokkaisia lapsia rohkaistiin ajattelemaan itse ja tavoittelemaan omia päämääriään. Vuonna 1906 Ferrer pidätettiin epäiltynä osallisuudesta attentaattiin kuningas Alfonsoa vastaan. Ennen Ferrerin vapauttamista kului yli vuosi, minkä aikana koulu jouduttiin sulkemaan. Alkukesästä 1908, pian vankilasta vapautumisensa jälkeen, Ferrer kirjoitti nykyaikaisen koulun tarinan. Työn käänsi englanniksi Joseph McCabe ja vuonna 1913 Knickerbocker Press julkaisi sen nimellä The Origins and Ideals of the Modern School. Barcelonan Traagisen viikon, la Semana Trágica (25. heinäkuuta – 2. elokuuta 1909), tapahtumien takia hänet pidätettiin ja tuomittiin kuolemaan pitkällisessä oikeudenkäynnissä ja teloitettiin ampumalla Barcelonassa 13. lokakuuta 1909. == Aiheesta muualla == Luokka:Espanjalaiset teloitetut Luokka:Espanjalaiset anarkistit Luokka:Katalonialaiset henkilöt Luokka:Vapaa-ajattelu Luokka:Vuonna 1859 syntyneet Luokka:Vuonna 1909 kuolleet
Frosttide

Frosttide on vuonna 2009 perustettu suomalainen folk metal/melodinen death metal -yhtye. == Historia == Yhtyeen ensimmäinen EP on vuonna 2010 ilmestynyt Dawn of Frost. Yhtyeen musiikki on nopeatempoista, eeppistä, raskasta ja melodista folk -metallia. Musiikkityylin sisällä Frosttidelle leimallinen piirre on kappaleiden kosketinsoittovetoisuus. Frosttide julkaisi nimeä Our Journey kantavan toisen EP:nsä kesän 2012 loppupuolella. Frosttiden ensimmäisen albumin Awakening julkaisi 30. elokuuta 2013 NoiseArt Records. Toinen albumi "Blood Oath" näki päivänvalonsa 27. helmikuuta 2015. Debyyttialbumin julkaisun jälkeen Frosttide on kiertänyt Eurooppaa mm. Ensiferumin, Turisaksen, Wintersunin, Korpiklaanin, Equilibriumin, Heidevolkin ja Finntrollin kanssa. Vuonna 2011 Frosttide palkittiin Finnish Metal Expossa vuoden 2010 demobändi-palkinnolla. Yhtyeen kokoonpanoon liittyi basisti Taneli Jämsä ja kitaristi Paul Thureau vuonna 2020. == Jäsenet == === Nykyiset jäsenet === * Juho Patinen – laulu (2016–), kitara (2009–) * Joonas Nislin – rummut (2009–) * Felipe Muñoz – kosketinsoittimet (2012–) * Taneli Jämsä – bassokitara (2020–) === Entiset === * Joni Snoro – laulu, kitara (2009–2016) * Lauri Myllylä – basso (2013–2016) * Paul Thureau – kitara (2020–2022) == Diskografia == === Albumit === * * === EP-levyt === * * * === Singlet === * From Dusk To Ascend (2017) * We Will Be Gone (2020) * Warrior (2022) == Lähteet == ==Aiheesta muualla== * *http://www.facebook.com/frosttide Luokka:Suomalaiset folk metal -yhtyeet Luokka:Suomalaiset melodisen death metalin yhtyeet